سائنس اور ٹیکنالوجی کی وزارت
موسمیات اور پالیسی کے ماہرین نے جنوبی ایشیا پر موسمیاتی تبدیلی کے اثرات کی سنگینی اور اس کے اثرات سے نمٹنے اور راحت کے اقدامات کی ضرورت پر تبادلہ خیال کیا
موسمیات اور پالیسی کے ماہرین نے آئی پی سی سی کی رپورٹ میں ڈالی گئی روشنی کے مطابق، جنوبی ایشیا پر آب و ہوا کے اثرات کی سنگینی اور اس اثرات سے نمٹنے اوران میں تخفیف کرنے کے اقدامات جو کہ موجودہ منظر نامے کے تحت اٹھائے جانے کی ضرورت ہے، اس کے ساتھ ساتھ موسمیاتی تبدیلی کے حوالے سے کی جانے والی فنانسنگ سے متعلق ضروری اقدامات، کاربن کے خالص صفر اخراج، پائیدار طرز زندگی پر ایک پینل ڈسکشن میں، جس کا عنوان تھا ‘آئی پی سی سی رپورٹ 2022: کیا یہ جنوبی ایشیا کے لیے خطرے کا سگنل ہے؟’ تبادلہ خیال کیا ۔
ڈاکٹر اکھلیش گپتا، سینئر مشیر، محکمہ سائنس اور ٹیکنالوجی، حکومت ہند، نے انسانی ترقی کے اشاریہ کو برقرار رکھتے ہوئے 2070 تک کاربن کے خالص صفر اخراج کے ہدف کو حاصل کرنے کے لیے سنجیدگی سے موسمیاتی تبدیلی کے اثرات سے نمٹنے اور راحت کے اقدامات کے لیے ہندوستان کے عزم کا اعادہ کیا۔
ڈاکٹر گپتا نے آب و ہوا کی تبدیلی کے موجودہ اور مستقبل کے اثرات کو سمجھنے کے لیے ضلعی سطح کے خطرے کی تشخیص کے ساتھ ساتھ آفات کے خطرے کی تشخیص جیسے مطالعات کے ذریعے ڈی ایس ٹی کی کوششوں پر روشنی ڈالی کہ انہوں نے آن لائن ویبنار میں نشاندہی کی۔‘‘تجزیے سے مناسب آب و ہوا کے اقدامات شروع کرنے میں مدد ملے گی۔ اس سے پورے ہندوستان میں موسمیاتی تبدیلیوں کے موافقت کے بہتر ڈیزائن کردہ منصوبوں کی ترقی کے ذریعے موسمیاتی خطرات سے دوچار رہنے والے افراد کو بھی فائدہ پہنچے گا۔’’
انہوں نے مزید کہا ‘‘ہمیں ان چیلنجوں کا مقابلہ کرنے کے لیے مل کر کام کرنے کی ضرورت ہے چاہے وہ مقامی سطح پر ہوں یا عالمی سطح پر اپنی اجتماعی حکمت کے ساتھ،’’ اور ساتھ ہی انہوں نے اس بات پر زور دیا کہ ترقی یافتہ ممالک کی طرف سے ترقی پذیر اور پسماندہ ممالک کو موسمیاتی تبدیلی کے اثرات سے نمٹنے کے لئے کی جانے والی فنڈنگ خاطر خواہ پیمانے پر نہیں ہے۔
حال ہی میں جاری ہونے والی چھٹی تشخیصی رپورٹ پر پینل ڈسکشن کا اہتمام اے آئی ٹی اسکول آف انوائرنمنٹ، ریسورس اینڈ ڈیولپمنٹ  نے کیا تھا اور ڈاکٹر انامیکا باروا، وزٹنگ فیکلٹی، اے آئی ٹی، ایس ای آر ڈی نے اس کی نظامت کی تھی اور اس میں جنوبی ایشیا کے مختلف حصوں سےمتعدد طلباء نے شرکت کی۔
ڈاکٹر ایڈن وون، صدر، ایشین انسٹی ٹیوٹ آف ٹیکنالوجی ، بنکاک، نے کہا کہ موسمیاتی تبدیلی میں توقع سے زیادہ تیز رفتاری کے ساتھ نئے حالات سامنے آرہے ہیں اور اس کے ساتھ ہی انہوں نے مناسب روڈ میپ اور فوری کارروائی کی ضرورت کی طرف بھی اشارہ کیا۔ انہوں نے مزید کہا، ‘‘چونکہ موسمیاتی تبدیلی ایک سنگین مسئلہ ہے، جس کا اثر زمین سے تعلق رکھنے والی ہر شے پر پڑتا ہے، اس لیے پالیسی سازوں کا کردار اہم ہوجاتا ہے اور اس سلسلے میں کئے جانے والے اقدامات مقامی سطح کے ساتھ ساتھ کر عالمی سطح پر بھی کئے جانے چاہیں۔’’
اے آئی ٹی، بنکاک میں بنگا بندھو چیئر پروفیسر اور آئی پی سی سی کے چھٹے جائزہ دورے سے متعلق ڈبلیو جی آئی آئی آئی رپورٹ کی کوآرڈینیٹنگ لیڈ مصنف پروفیسر جویشری رائے نے کہا ‘‘آئی پی سی سی کی رپورٹ سے پتہ چلتا ہے کہ لوگوں کو اس پروگرام میں مرکزی حیثیت دیتے ہوئے اور پائیدار ترقی کو اپنامقصد قرار دیتے ہوئے آب و ہوا کی تبدیلی کے اثرات سے راحت کے اقدامات میں ایک مثالی تبدیلی کی ضرورت ہے،’’۔ انہوں نے کاربن کے اخراج کو کم کرنے کے لیے اختیار کی گئی موسمی اثرات سے راحت کے سلسلے میں کی جانے والی مختلف ترقیاتی سرگرمیوں کے بارے میں گفتگو کرتے ہوئے یہ بات کہی۔
محترمہ سعد حیات تمّان، جن کا تعلق پاکستانی وزیراعظم کے دفترسے ہے، علاقائی سطح پر آب وہوا کی تبدیلی کے اثرات سے نمٹنے اور راحت کی کوششوں کی ضرورت پر روشنی ڈالی اور کہا کہ جنوبی ایشیا کو اس مسئلے سے نمٹنے کے لیے سرمایہ جاتی مالی امداد کی ضرورت ہے۔
جناب سنجے بھومک، ایم او ای ایف ، بنگلہ دیش، نے بنگلہ دیش کے موسمیاتی حکمت عملی کے منصوبے کی وضاحت کی، جو موسمیاتی تبدیلیوں سے نمٹنے کے لیے مقامی تدارکی اقدامات کو ترجیح دیتا ہے، جبکہ ڈاکٹر فدا ملک، سی ای جی آئی ایس ، بنگلہ دیش، نے سمندر کی سطح میں اضافہ، شہر کی گرمی، اور بنگلہ دیش میں شہری آبادی میں اضافے جیسے مسائل پر روشنی ڈالی۔اور فوری طور پر سائنس پر مبنی اقدامات کئے جانے کی ضرورت پر زور دیا۔
ڈاکٹر عابد حسین، آئی سی آئی ایم او ڈی ، نیپال، نے پہاڑوں کے خطرات کی زد میں ہونے ، گلیشیئرز کے کم ہوتے جانے، موسموں کے وقت میں تبدیلی کے ساتھ ساتھ سماجی و اقتصادی تبدیلیوں جیسے بڑھتے ہوئے اثرات پر زور دیا۔ ڈاکٹر ارون پرکاش بھٹہ، انڈر سکریٹری، وزارت جنگلات و ماحولیات ، نیپال نے لوگوں کی شرکت کے ذریعے مقامی طور پر موسمی اثرات سے نمٹنے کی کاررائیوں کے منصوبوں  پر قومی فریم ورک کے فوری نفاذ کی ضرورت پر زور دیا۔
ڈاکٹر انجل پرکاش، انڈین اسکول آف بزنس ، حیدرآباد اور بدلتی ہوئی آب و ہوا میں سمندر اور کرہ باردہ  سے متعلق آئی پی سی سی کی خصوصی رپورٹ کے لیے کوآرڈینیٹنگ لیڈ مصنف نے نشاندہی کرتے ہوئے کہا۔‘‘جنوبی ایشیا پر موسمیاتی تبدیلی کے اثرات سنگین ہیں۔ اس سے شہری اور دیہی دونوں علاقوں اور ان کی روزی روٹی متاثر ہوگی۔ خاص طور پر شہروں کا آب و ہوا پر بھی اثر پڑتا ہے، اور اس لیے شہروں کو ایکشن پلان کے ساتھ آنے اور فوری طور پر کام کرنے کی ضرورت ہے’’۔
چھٹی تشخیصی رپورٹ اس بات پر روشنی ڈالتی ہے کہ بڑھتی ہوئی گرمی کی لہریں، خشک سالی اور سیلاب پہلے ہی پودوں اور جانوروں کے لئے ناقابل برداشت ہوتے جارہے ہیں ، جس سے درختوں اور مرجانوں وغیرہ جیسے جانداروں میں بڑے پیمانے پر اموات ہو رہی ہیں۔ موسم کی یہ شدتیں بیک وقت رونما ہو رہی ہیں، جس کی وجہ سے ایسے اثرات مرتب ہو رہے ہیں جن پر قابو پانا مشکل ہوتا جا رہا ہے۔ انہوں نے لاکھوں لوگوں کو خوراک اور پانی کے شدید عدم تحفظ سے دوچار کیا ہے، خاص طور پر افریقہ، ایشیا، وسطی اور جنوبی امریکہ، چھوٹے جزائر اور آرکٹک میں۔
زندگی، حیاتیاتی تنوع اور بنیادی ڈھانچے کے بڑھتے ہوئے نقصان سے بچنے کے لیے، آب و ہوا کی تبدیلی کے اثرات کامقابلہ کرنے کے لئے پرعزم، تیز رفتار کارروائی کی ضرورت ہے، ساتھ ہی ساتھ گرین ہاؤس گیسوں کے اخراج میں تیزی سےاور بڑے پیمانے پر کمی بھی کی جائے۔ نئی رپورٹ میں زور دیا گیا کہ اب تک، موسمیاتی تبدیلی کے اثرات سے نمٹنے کے محاذ پر پیش رفت غیر اطمینان بخش ہے اوراب تک کیے گئے اقدامات اور بڑھتے ہوئے خطرات سے نمٹنے کے لیے ضروری اقدامات کے درمیان فرق بڑھتا جارہا ہے۔